กรุงไทยจัดหนักบริการออนไลน์
กรุงไทยตั้งเป้าพลิกโฉมเป็นธนาคารรายย่อยที่ทันสมัยที่สุด ส่งเครื่อง VTM ให้ลูกค้าทำบริการการเงินที่ไม่ใช้เงินสดด้วยตัวเองนายธัญญพงศ์ ธรรมาวรานุคุปต์ รองกรรมการผู้จัดการใหญ่ ธุรกิจรายย่อยและเครือข่าย ธนาคารกรุงไทย เปิดเผยว่า ธนาคารเตรียมนำเครื่อง Virtual Teller Machine (VTM) มาให้บริการกับลูกค้าในเร็วๆ นี้ เป็นอิเล็กทรอนิกส์แบงก์เต็มรูปแบบที่ลูกค้าสามารถใช้บริการเสมือนอยู่ที่สาขา โดยทำธุรกรรมได้เองง่ายๆ ช่วยประหยัดค่าใช้จ่ายและอำนวยความสะดวกไม่ต้องเดินทางไปสาขา
11 พ.ค. 2558

กรุงไทยตั้งเป้าพลิกโฉมเป็นธนาคารรายย่อยที่ทันสมัยที่สุด ส่งเครื่อง VTM ให้ลูกค้าทำบริการการเงินที่ไม่ใช้เงินสดด้วยตัวเองนายธัญญพงศ์ ธรรมาวรานุคุปต์ รองกรรมการผู้จัดการใหญ่ ธุรกิจรายย่อยและเครือข่าย ธนาคารกรุงไทย เปิดเผยว่า ธนาคารเตรียมนำเครื่อง Virtual Teller Machine (VTM) มาให้บริการกับลูกค้าในเร็วๆ นี้ เป็นอิเล็กทรอนิกส์แบงก์เต็มรูปแบบที่ลูกค้าสามารถใช้บริการเสมือนอยู่ที่สาขา โดยทำธุรกรรมได้เองง่ายๆ ช่วยประหยัดค่าใช้จ่ายและอำนวยความสะดวกไม่ต้องเดินทางไปสาขา
ทั้งนี้ VTM เป็นนวัตกรรมด้าน Virtual Bank ที่ให้บริการเสมือนการทำรายการที่สาขาผ่านระบบ VDO Banking ของธนาคาร โดยลูกค้าสามารถเลือกเปิดบัญชีและออกบัตรเดบิต ชำระค่าสินค้าและบริการ โอนเงิน ขอสเตทเมนต์ ที่ปกติหากไปขอที่สาขาจะเสียค่าธรรมเนียม แต่หากขอผ่านเครื่องก็ไม่ต้องเสียค่าใช้จ่าย
“ในกรณีที่ลูกค้าเปิดบัญชี จะมีการส่งข้อมูลไปยังพนักงานด้วยการสื่อสารผ่านหน้าจอวิดีโอ เพราะการเปิดบัญชีจะต้องให้ลายเซ็นและใช้สำเนาบัตรประชาชน ซึ่งต้องผ่านการตรวจสอบจากเจ้าหน้าที่ด้วย” นายธัญญพงศ์ กล่าว
อย่างไรก็ดี เนื่องจากการให้บริการธนาคารทางอิเล็กทรอนิกส์นั้น จะต้องให้บริการกับลูกค้าที่เข้าใจและสามารถใช้บริการธนาคารออนไลน์ได้ ธนาคารจึงจะตั้งเครื่อง VTM ในพื้นที่ที่มีลูกค้าเยอะและลูกค้ามีความสามารถที่จะทำบริการด้วยตัวเองได้ โดยจะนำร่องที่ ห้างสรรพสินค้าสยามพารากอน ห้างสรรพสินค้าเซ็นทรัลเวิลด์ เซ็นทรัลพระราม 9 เซ็นทรัลลาดพร้าว เดอะมอลล์บางกะปิ หากได้รับความนิยมก็จะขยายเครื่องนี้ไปติดตั้งให้แพร่หลายมากยิ่งขึ้น
นายธัญญพงศ์ กล่าวว่า การใช้บริการผ่านเครื่องถือว่ามีความปลอดภัยสูง เพราะธนาคารไม่ให้บริการเกี่ยวกับธุรกรรมเงินสด หากต้องการถอนเงินก็ต้องไปที่เครื่องเอทีเอ็ม ส่วนฝากเงินก็ไปที่สาขาธนาคารหรือเครื่องฝากเงินอัตโนมัติ
สำหรับบริการ KTB Trade Online ให้ลูกค้าสามารถทำธุรกรรมออนไลน์เพื่อการนำเข้า-ส่งออกกับธนาคารได้แบบครบวงจร ขณะนี้ได้รับความนิยมสูงขึ้นเรื่อยๆ เพราะใช้บริการได้ตลอด 24 ชั่วโมง